ราคาน้ำมันดิบลด หลังปริมาณน้ำมันดิบคงคลังทั่วโลกเดือน ม.ค. ปรับเพิ่มขึ้น - FINNOMENA
ราคาน้ำมันดิบปรับลดลงต่อเนื่อง หลังโอเปกรายงานปริมาณน้ำมันดิบคงคลังในกลุ่มประเทศพัฒนาแล้ว เดือน ม.ค. เพิ่มสูงกว่าระดับเฉลี่ย 5 ปี จากที่ปริมาณน้ำมันดิบทางฝั่งสหรัฐฯ และนอกกลุ่มโอเปกเพิ่มขึ้น
15 มี.ค. 2560

ราคาน้ำมันดิบปรับลดลงต่อเนื่อง หลังโอเปกรายงานปริมาณน้ำมันดิบคงคลังในกลุ่มประเทศพัฒนาแล้ว เดือน ม.ค. เพิ่มสูงกว่าระดับเฉลี่ย 5 ปี จากที่ปริมาณน้ำมันดิบทางฝั่งสหรัฐฯ และนอกกลุ่มโอเปกเพิ่มขึ้น
และตลาดยังคงกังวล หลังซาอุฯ ได้เปิดเผยปริมาณการผลิตน้ำมันดิบเพิ่มขึ้น มาอยู่ที่ระดับ 10.011 ล้านบาร์เรลต่อวัน ในเดือน ก.พ.
ซึ่งสวนทางกับรายงานประจำเดือนของโอเปกที่รายงานปริมาณการผลิตปรับลดลงต่อเนื่องมาอยู่ที่ระดับ 9.79 ล้านบาร์เรลต่อวัน
ส่วนน้ำมันดิบนอกกลุ่มโอเปก โอเปกคาดว่า ปริมาณในปี 2560 จะปรับเพิ่มขึ้นราว 400,000 บาร์เรลต่อวันจากปีก่อนหน้า
ปัจจัยที่น่าจับตามอง คือ การประชุมในวันที่ 17 มี.ค. นี้ เพื่อตามดูผลการปรับลดกำลังการผลิตจากทั้งใน และนอกกลุ่มโอเปก ที่คาดว่าจะสามารถปรับลดกำลังการผลิตในเดือน ก.พ. ได้มากกว่าในเดือนม.ค.
รวมทั้งจับตาการปรับลดกำลังการผลิตของรัสเซีย หลังรัฐมนตรีกระทรวงพลังงานของรัสเซีย เผยว่ารัสเซียสามารถปรับลดกำลังการผลิตได้ราว 50% ของข้อตกลง หรือราว 150,000 บาร์เรลต่อวัน
ที่มา : http://www.prachachat.net/news_detail.php?newsid=1489548369
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: